जैनाचार्य श्रीमद् विजय कीर्तिचंद्र सूरीश्वर महाराज शुक्रवार को भैरव सोसाइटी से विहार करते हुए सदर बाजार स्थित ऋषभ देव जैन मंदिर पहुंचे। यहां प्रवचन सभा में उन्होंने ज्ञान योग, क्रिया योग और भक्ति योग की व्याख्या की। उन्होंने कहा कि हम कैसे जानेंगे कि परमात्मा की कृपा हो गई। उन्होंने कहा कि इसका सबसे सरल प्रमाण है कि जब आपको लगता है कि मैं गलत समझा था। मैंने गलत किया और मैं अभी तक गलत कर रहा था, तब समझना की ज्ञान आ गया है। यही ज्ञान योग है जब व्यक्ति को दूसरे के दोष की जगह स्वयं के दोष दिखाई देने लगते हैं। यही परमात्मा की कृपा की निशानी है। प्रवचन में सुपारस गोलेच्छा, सुरेश काकरिया, जैन कुमार बैद, सीए पुखराज मुणोत,महावीर तालेड़ा, खेमराज बैद,विजय काकरिया, उज्ज्वल झाबक, अभय भंसाली, राजेन्द्र गोलेच्छा(हेमू) मनीष बैद, मयूर बैद, धनराज बैद आदि उपस्थित थे।